Razgovor:Zimske olimpijske igre 1984.

message: Prebačeno sa članka na doradu:
replies: text: ::Za vlasti Jugoslavije Zimske olimpijske igre u Sarajevu bile su sjajna prilika da državu predstave svijetu u najboljem mogućem svjetlu i u tom ih nastojanju nije omela ni velika ekonomska kriza koja je bila pogodila SFRJ početkom 1980-ih. U Igre su utrošena velika sredstva, te je sagrađen veliki broj impozantnih građevina i ostale infrastrukture. U tome su vlasti imale podršku Sarajlija, a već prije samog održavanja Igre su dovele do povećanja interesa za zimske sportove, dotad gotovo nepoznate u tom dijelu Jugoslavije. Igre su među učesnicima, a i među gledaocima, ostale u vrlo dobrom sjećanju. Domaćinima je posebno bilo drago što je slovenski alpski skijaš Jure Franko osvojio srebrnu medalju u veleslalomu, prvu medalju koju je Jugoslavija osvojila na zimskim olimpijskim igrama. Franka su Sarajlije na skijalištu bodrile s transparentima na kojima je pisalo Volimo Jureka više od bureka. Ipak, najveće zvijezde ZOI 1984. bili su učesnici takmičenja u umjetničkom klizanju. Najbolji dojam ostavio je britanski par Jayne Torvill i Christopher Dean, koji je osvojio zlatnu medalju u plesu. Na Igrama je zlatnu medalju osvojila i istočnonjemačka klizačica Katarina Witt, koju su upravo ove Igre učinile jednom od najvećih sportskih ikona s kraja 20. vijeka. ZOI 1984. često se smatraju najblistavijim trenutkom u historiji Sarajeva i Bosne i Hercegovine i po mnogo toga predstavljale su antitezu svega što je Sarajevo pogodilo osam godina kasnije. Zbog toga se javila inicijativa da Sarajevo ponovo bude domaćin zimskih olimpijskih igara 2014, na 30. godišnjicu Igara 1984, odnosno 100. godišnjicu Sarajevskog atentata, međutim, ta inicijativa nije realizirana.
Ako neko nešto nađe što bi u članku moglo odgovarati (u dijelu "Marginalije"), možemo vratiti u članak! – AnToni(razgovor) 22:52, 18 januar 2015 (CET)
replies: text: : Ovako letimično djeluje mi da se većina ovoga može vratiti u članak, ali ne pod "Marginalije" nego pod "Pregled Igara" ili nešto slično. Pogledaj i ti još jednom. [Pod "Marginalije" ili "Zanimljivosti" moglo bi ići ovo sa burekom :-) (ali samo to; ovo vezano za prvu JU-medalju treba ostati iznad).] I ima još praznih sekcija, ali to je razumljivo. – KWiki (razgovor) 12:52, 5 decembar 2016 (CET)

text: : Nađoh i ovo; pročitaj kad uhvatiš – može biti upotrebljivo. – KWiki (razgovor) 13:03, 5 decembar 2016 (CET)
thread_title:  Dorada 

message: Toni, Šemso, svaka vam čast! Ja sam malo u izvjesnoj gužvi i bit ću još do daljnjeg (pokušat ću uraditi ove općenite članke o "crvenim" sportovima", kao što sad radim brzo klizanje, ali to će malo potrajati sve skupa), ali vidim da vi rušite sve pred sobom i bez mene. :-) Sve zemlje "poplavljene", sportovi i discipline također se bliže kraju... Bravo i gotovo. :) -- KWiki (razgovor) 21:29, 31 januar 2015 (CET)
replies: text: Hvala, napokon se bližimo kraju. Za dvije godine rada na wikipediji nisam primijetio da nemamo članke o ZOI '84, što me baš iznenadilo, tako da sam se baš dao u ovaj projekt. :D – Semso98 (razgovor) 21:38, 31 januar 2015 (CET)
replies: text: :Svaka čast momci, najbolji ste! – Golden Bosnian Lily (r) 21:45, 31 januar 2015 (CET)
thread_title:  Za zlatnu medalju